OPIS PREDMETA NABAVE – USLUGA ČIŠĆENJA POSLOVNOG PROSTORA

Naručitelj povjerava Izvršitelju uslugu čišćenja poslovnog prostora Gradske uprave koja obuhvaća redovito čišćenje prostorija na adresama I. Z. Dijankovečkog 12 i I. Z. Dijankovečkog 8 (nekadašnji prostor KLIK-a) u Križevcima.

Usluga čišćenja obuhvaća:
0. uklanjanje paučine,
0. usisavanje svih podnih površina,
0. pražnjenje koševa i posuda za otpad te odlaganje otpada na za to predviđeno mjesto,
0. brisanje prašine sa stolova, namještaja i ostalih dostupnih površina,
0. pranje svih podnih površina,
0. pranje i čišćenje sanitarija i sanitarnih prostora,
0. pranje prozora i ostalih staklenih površina jednom u tri mjeseca.

Poslovi navedeni pod točkama 1. do 6. obavljaju se svakoga radnog dana, od ponedjeljka do petka, dok se pranje prozora i ostalih staklenih površina (točka 7.) obavlja jednom u tri mjeseca.
Usluga čišćenja obavljat će se od ponedjeljka do petka, na adresama I. Z. Dijankovečkog 12 i I. Z. Dijankovečkog 8 (nekadašnji prostor KLIK-a) u Križevcima, u vremenu od 16:00 do 21:00 sati.

Usluga čišćenja ugovara se na razdoblje od 01.11.2026. do 31.12.2027.

NAPOMENA: Usluga čišćenja prostora na adresi I.Z. Dijankovečkog 8 obavljat će se do 15.11.2026. godine. 
Usluga čišćenja prostora zgrade obavljat će se u fazama prema sljedećoj dinamici:
1. Prostorije u prizemlju:
· Čišćenje započinje odmah po obostranom potpisu ugovora.
2. Prostorije na I. katu:
· Čišćenje započinje odmah po obostranom potpisu ugovora ( Ured gradonačelnika i pripadajući sanitarni čvor).
· Čišćenje ostalih prostorija obavlja se sukladno završetku radova, sukcesivno (ured po ured), odnosno prateći dinamiku potpunog preseljenja zaposlenika natrag u uredske prostorije.
· Naručitelj će obavijestiti Pružatelja usluge o rasporedu i dinamici čišćenja prostorija na I. katu, najmanje 2 dana prije početka pružanja usluge čišćenja.
Izvršitelj se obvezuje za obavljanje usluge koristiti vlastita sredstva, potrošni materijal i opremu za čišćenje, uključujući krpe za brisanje prašine, usisavač, metle, sredstva za čišćenje staklenih površina, sredstva za dezinfekciju, sredstva za čišćenje sanitarnih i toaletnih površina te ostala sredstva, potrošni materijal i opremu potrebnu za kvalitetno izvršenje ugovorene usluge.
Troškove sredstava, potrošnog materijala i opreme potrebnih za izvršenje usluge snosi Izvršitelj.

Izvršitelj je dužan uslugu izvršavati uredno, kvalitetno i u skladu s pravilima struke te osigurati da poslovni prostori nakon obavljenog čišćenja budu uredni i čisti.

Površina poslovnog prostora na adresi I. Z. Dijankovečkog 12 iznosi cca 1230 m² (3 sanitarna čvora i 34 prostorije), a površina poslovnog prostora na adresi I. Z. Dijankovečkog 8 iznosi cca 150 m² ( 1 sanitarni čvor, čajna kuhinja i prostorija cca 120 m2).



